નવી દિલ્હી– વિશ્વના દેશોની સરકાર અને કેન્દ્રીય બેંકો માટે બિટકોઇન પર મિશ્ર પ્રતિક્રિયા આપતાં રહ્યાં છે. જોકે ભારત સરકારે બિટકોઇન મુદ્દે નિર્ણયાત્મક વલણ લેતાં કાયોદ બનાવી બિટકોઇન અમાન્ય ઠરાવવાની દિશામાં ઝડપથી આગળ વધી રહી છે. ટેક્સ ડીપાર્ટમેન્ટ દ્વારા આ કરન્સીને પ્રતિબંધિત કરવાની માગણી ઉઠી છે. કારણ કે માનવામાં આવે છે કે આવી ક્રિપ્ટો કરન્સીથી ટેક્સ ચોરી અને હવાલા કારોબારને ઉત્તેજન મળે છે. આંતરિક વર્તુળોના જણાવ્યાં પ્રમાણે મોદી સરકાર ટૂંકસમયમાં ક્રિપ્ટોકરન્સી પ્રતિબંધ માટે કાયદો લાવી રહી છે. આ માટે ઇકોનોમિક એફેર્સ ડીપાર્ટમેન્ટના અધ્યક્ષની ટીમની કાર્યવાહી અંતિમ તબક્કામાં છે.